**Z Á P I S N I C A**

**z valného zasadnutia Urbárskeho spolku p. s. Horná Ves konaného**

**dňa 24.04.2022**

1. **Otvorenie**
2. **Oznámenie o účasti**
3. **Návrh a voľba predsedu zhromaždenia**
4. **Voľba návrhovej a volebnej komisie, zapisovateľ, overovateľ**
5. **Správa o činnosti výboru** **a Spoločenstva za rok 2021**
6. **Správa dozornej rady za rok 2021**
7. **Správa o hospodárení za rok 2021 a schválenie ročnej účtovnej závierky**
8. **Návrh na rozdelenie výnosov**
9. **Stav lesných (a iných ) pozemkov, plán činnosti a hospodárenia na ďalšie obdobie r. 2022 – 2023**
10. **Splnené /neplnené body uznesenia z valného zasadnutia konaného v roku 2021**
11. **Ďalšie návrhy predsedu, členov spoločenstva, dozornej rady, členov spoločenstva**
12. **Diskusia**
13. **Schválenie uznesenia**
14. **Záver**
15. **Vyplatenie výnosov za rok 2021**
16. **Otvorenie**

Valné zasadnutie otvoril predseda Urbárskeho spolku pán Marek Vidiečan. Privítal všetkých prítomných, a spomenul, že podľa zákona 97/2013 Z. z. o pozemkových spoločenstvách sa valné zhromaždenie musí zvolať minimálne raz ročne.

1. **Oznámenie o účasti a uctenie pamiatky zosnulých členov spoločenstva**

Pán Marek Vidiečan informoval prítomných o účasti na valnom zasadnutí. Elektronickým sčítaním hlasov bolo zistené, že aktuálna účasť na dnešnom zhromaždení počítaná podľa veľkostí spoluvlastníckych podielov je 61,00 % z celkových 100%, čo znamená, že zhromaždenie je uznášania schopné vo všetkých bodoch podľa § 14 ods. 4 zákona č. 97/2013 Z.z.

Ďalej pán Marek Vidiečan vyzval prítomných, aby si minútou ticha uctili pamiatku zosnulých členov spoločenstva, ktorí nás opustili v uplynulom roku.

Pán Marek Vidiečan oboznámil prítomných s programom. Uvedený program bol prítomnými schválený jednohlasne.

Hlasovanie: Za: 61 % (t. j. 100 % - prítomných)

Proti: 0

Zdržal sa: 0

1. **Návrh a voľba predsedu zhromaždenia**

Následne člen výboru (hospodár) pán Ivan Kmeť dal zhromaždeniu návrh na predsedu zhromaždenia. Za predsedu zhromaždenia navrhol pána Mareka Vidiečana, o čom dal bezodkladne hlasovať.

Hlasovanie:

Za: 61 % (t. j. 100 % - prítomných)

Proti: 0

Zdržal sa: 0

Pán Marek Vidiečan bol zvolený za predsedu zhromaždenia jednohlasne, pán Ivan Kmeť mu odovzdal slovo.

1. **Voľba návrhovej a volebnej komisie, zapisovateľ, overovateľ**

Predseda pozemkového spoločenstva, pán Marek Vidiečan oslovil prítomných, aby navrhli členov návrhovej a volebnej komisie. Nikto z prítomných nepodal žiadny návrh a tak výbor navrhol za predsedníčku pani Ľudmila Bukovianskú a za členov pána Ing. Štefana Foltána a pána Pavla Schnierera .

Všetci prítomní jednohlasne schválili návrhovú a volebnú komisiu v tomto zložení.

Hlasovanie:

Za: 61 % (t. j. 100 % prítomných)

Proti: 0

Zdržal sa: 0

Za zapisovateľku bola navrhnutá p. Ing. Lucia Vidiečanová. Návrh na zapisovateľku bol prijatý jednohlasne.

Hlasovanie:

Za: 61 % (t. j. 100 % prítomných)

Proti: 0

Zdržal sa: 0

Predseda pán Marek Vidiečan oslovil prítomných, aby predložili návrhy na overovateľa zápisnice. Za overovateľa zápisnice bol navrhnutý p. Mgr. Ivan Dvorský. Návrh bol prijatý jednohlasne bez pripomienok.

Hlasovanie:

Za: 61 %

Proti: 0

Zdržal sa: 0 %

**5. Správa o činnosti výboru** **pozemkového spoločenstva za rok 2021**

Správu o činnosti výboru pozemkového spoločenstva predniesol predseda pozemkového spoločenstva pán Marek Vidiečan. Správa tvorí prílohu k tejto zápisnici.

Predseda pozemkového spoločenstva informoval prítomných o dianí v spoločenstve a o činnosti výboru.

Prítomní vzali Správu o činnosti výboru pozemkového spoločenstva za rok 2021 na vedomie.

**6. Správa dozornej rady za rok 2021**

Správu dozornej rady za rok 2021 predniesol pán Peter Brida, predseda dozornej rady. Správa tvorí prílohu k zápisnici. Pán Peter Brida v nej okrem iného vyjadril spokojnosť so spoluprácou s výborom a odporučil prítomných schváliť ročnú účtovnú závierku za rok 2021. Prítomní zobrali Správu dozornej rady na vedomie.

**7. Správa o hospodárení za rok 2021 a schválenie ročnej účtovnej závierky**

Správu o hospodárení za rok 2021 predniesla pani Marta Poliaková. Vyjadrila sa v nej k finančným veciam spoločenstva.

Náklady v roku 2021 tvorili nasledovné položky: kancelárske potreby 49,89 €, farba na vyznačovanie 64,90 €, náklady na reprezentáciu 83,28 €, Ťažba a zbližovanie drevnej hmoty 3 475,56 €, poštovné, tlač poštových poukazov 133,07 €, nájomné 72,10 €, ostatné služby – profievidencia 57,73 €, www stránka, doména 54,48 €, ostatné služby v lesníctve 4 601,88 €, vedenie účtovníctva 367,20 €, daň z nehnuteľností 2 346,86 €, poplatky banke za vedenie účtu 146,78 €, daň z príjmov 1 449,18 €. SPOLU náklady 12 902,91 €.

Výnosy v roku 2021 tvorili nasledovné položky: tržby za drevnú hmotu 20 051,68 €, tržby z prenájmu 990,36 €.

Spolu výnosy 21 042,04 €.

Hospodársky výsledok = zisk po zdanení 8 139,13 €.

Členovia pozemkového spoločenstva zobrali Správu o hospodárení za rok 2021 na vedomie.

V tomto bode bolo potrebné aj schválenie ročnej účtovnej závierky. Prítomný schválili ročnú účtovnú závierku jednohlasne.

Hlasovanie:

Hlasovanie:

Za: 61 %

Proti: 0

Zdržal sa: 0 %

**8. Návrh na rozdelenie výnosov**

Predseda pozemkového spoločenstva oboznámil prítomných, že v roku 2021 bol príjem spoločenstva len zo spoločnej nehnuteľnosti tzv. „Starého urbáru“ a budú sa vyplácať výnosy len za túto nehnuteľnosť. Rozdelí sa celkovo 9 000,00 €. Dal o tomto návrhu hlasovať a návrh bol jednohlasne prijatý.

Hlasovanie:

Za: 61 % (t. j. 100 % prítomných)

Proti: 0

Zdržal sa: 0

**9. Stav lesných (a iných ) pozemkov, plán činnosti a hospodárenia na ďalšie obdobie r. 2022 – 2023**

Správu o stave lesných a iných pozemkov predniesol pán Ján Chalmoviansky, lesný hospodár.

Vyjadril sa, že hory tu stále boli a aj budú. V roku 2021 sa vyrúbali určité množstvá drevnej hmoty. Ťažba sa vykonávala v poraste 1400. Tento porast je prakticky v obnove a robí sa tu len náhodilá ťažba, tzv. vyvrátených stromov. V roku 2021 sa tu vyťažilo 133 m3 drevnej hmoty.

Ťažilo sa aj v ďalších porastoch. V poraste č. 3402 sa vyťažilo 321 m3, v poraste 3404 vznikla tzv. „náhodilá“ ťažba, vyťažilo sa tu 63 m3 vyvrátených stromov.

Okrem toho sa začali asanačné práce v Pacove, podarilo sa trochu potlačiť kôrovca. V novo prenajatých porastoch Zamočilý Háj a Kopaničiari je už žiaduci zásah. Treba tu však myslieť aj na vhodnú technológiu ťažby a v nasledovnom desaťročí by sa tu malo prejsť do ťažby rúbnej.

Ročný ťažbový plán na celej ploche urbáru je 8 243 m3. Každý rok je možné rúbať 820 m3 drevnej hmoty. V roku 2021 sa vyťažilo menej z dôvodu nižšieho záujmu o drevnú hmotu. Vzniká tu už aj zalesňovacia povinnosť.

Pozemkové spoločenstvo sa nachádza v treťom roku platnosti nového lesného hospodárskeho plánu, ktorý si spoločenstvo plní, aj keď podiel ťažby je nízky.

Na záver pán Chalmoviansky poďakoval prítomným za pozornosť.

Pozemkové spoločenstvo vzalo na vedomie Správu o stave lesných a iných pozemkov za rok 2021.

V tomto bode bol schválený aj ďalší plán činnosti a hospodárenia na obdobie r. 2022 – 2023. Pán Marek Vidiečan dal o tomto hlasovať a návrh plánu bol schválený jednohlasne.

Hlasovanie:

Za: 61 % (t. j. 100 % prítomných)

Proti: 0

Zdržal sa: 0

**10. Splnené /neplnené body uznesenia z valného zasadnutia z roku 2021**

Predniesol pán Marek Vidiečan. Všetky body uznesenia prijatého 01.08.2021 boli priebežne plnené, sú splnené alebo mali len informačný charakter okrem časti uznesenia č. 3. – poveruje predsedu a výbor pozemkového spoločenstva na prístupové rokovania a podpis novej nájomnej zmluvy s Lesmi SR, štátnym podnikom a Roľníckym družstvom Horná Ves.

V roku 2021 sme Roľníckemu družstvu poslali návrh novej nájomnej zmluvy, s výškou nájmu však RD nesúhlasilo a navrhlo o polovicu nižšiu sumu, s ktorou sme nesúhlasili a zmluvu sme nepodpísali. Keďže však zmluva ešte nie je podpísaná, RD platí nájom v sume, ktorá bola stanovená v starej nájomnej zmluve, čo je pre nás, ako spoločenstvo výhodné.

Nájomná zmluva s Lesmi SR, štátnym podnikom ešte tiež nie je doriešená. Vyžadovali od nás presné výpočty podľa hospodárskeho plánu na 10 rokov. Dali sme to vypracovať externému pracovníkovi, ktorý sa tým zaoberá a poslali sme im to. Doteraz sme však od nich nedostali vyjadrenie.

Pozemkové spoločenstvo vzalo na vedomie splnené/nesplnené body uznesenia z valného zasadnutia konaného 01.08.2021.

**11. Ďalšie návrhy predsedu, členov spoločenstva, dozornej rady**

Vzhľadom na neustále zvyšovanie cien pohonných hmôt a následného zvýšenia nákladov a ťažbu sme sa rozhodli podať návrh na zvýšenie cien za drevo nasledovne:

* podiel z 27,00 € za m3 na 29,00 € za m3
* nadpodiel z 39,00 € za m3 na 41,00 € za m3
* trhová cena zo 45,00 € za m3 na 48,00 € za m3

Pán Mgr. Ivan Dvorský sa opýtal, čo pán predseda myslí trhovou cenou. Pán Marek Vidiečan odpovedal, že trhová cena platí pre urbárnikov, pre tretie osoby je cena otvorená podľa vývoja cien.

Tento návrh bol jednohlasne schválený.

Hlasovanie: Za: 61 % (t. j. 100 % - prítomných)

Proti: 0

Zdržal sa: 0

Ďalej pán Marek Vidiečan pokračoval ďalším návrhom. Keďže členovia výboru sú volený na 5 rokov, je potrebné opätovne ich schváliť. Terajšími členmi výboru sú pán Marek Vidiečan, pán Ľuboš Maďar, pán Ivan Kmeť, pani Marta Poliaková a pani Erika Jamrišková. Obrátil sa na prítomných s tým, či má niekto z nich nejaké doplňujúce alebo pozmeňujúce návrhy. Nikto sa nevyjadril a  návrh bol jednohlasne schválený.

Hlasovanie:

Za: 61 % (t. j. 100 % - prítomných)

Proti: 0

Zdržal sa: 0

**12. Diskusia**

Diskusia prebehla počas celého valného zasadnutia.

**13. Schválenie uznesenia**

Uznesenia predniesla pani Ľudmila Bukovianska, predsedníčka návrhovej komisie. Všetky uznesenia boli schválené v priebehu konania celého valného zasadnutia.

Hlasovanie:

Za: 61 % (t. j. 100 % - prítomných)

Proti: 0

Zdržal sa: 0

**14. Záver**

Pán Marek Vidiečan ukončil valné zasadnutie pozemkového spoločenstva. Poďakoval prítomným za účasť a všetkým, ktorý sa akokoľvek podieľali na uskutočnení tohto valného zasadnutia.

Vyzval prítomných, aby si postupne šli dať vyplatiť výnosy za rok 2021 a poprial im dobrú chuť k občerstveniu.

**15. Vyplatenie výnosov za rok 2021**

V Hornej Vsi dňa 24.04.2022

.................................................................... .........................................................

Ing. Lucia Vidiečanová Mgr. Ivan Dvorský

zapisovateľka overovateľ